Bērdailenda
Bērdailenda (angļu: Bird Island Research Station) vai Stacija BI (Station BI) ir Apvienotās Karalistes vissezonas polārstacija Antarktikā. Izvietojusies Džordana līča krastā Bērdas salā Dienviddžordžijas rietumu galā. Stacija ir apdzīvota visu gadu, tās galvenās darbības jomas ir ornitoloģija un jūras zīdītāju izpēte, kā arī Dienvidu okeāna ekosistēmas ilgtermiņa monitorēšana.